stanford-oval/wikipedia huggingface dataset:
ก้านกล้วย

บทความนี้เกี่ยวกับภาพยนตร์ สำหรับความหมายอื่น ดูที่ ก้านกล้วย (แก้ความกำกวม)
| ก้านกล้วย |
| --- | --- |
ใบปิดภาพยนตร์
กำกับ: คมภิญญ์ เข็มกำเนิด
บทภาพยนตร์: อมราภรณ์ แผ่นดินทอง จรูญพร ปรปักษ์ประลัย คมภิญญ์ เข็มกำเนิด
สร้างจาก: เจ้าพระยาปราบหงสาวดี โดย อริยา จินตพานิชการ
อำนวยการสร้าง: จาฤก กัลย์จาฤก นิรัตติศัย กัลย์จาฤก
นักแสดงนำ:   เสียงพากย์ภาษาไทย  อัญญาฤทธิ์ พิทักษ์ติกุล  นวรัตน์ เตชะรัตนประเสริฐ  ภูริ หิรัญพฤกษ์  วรัทยา นิลคูหา  พงศ์สุข หิรัญพฤกษ์  นันทนา บุญหลง  สุเทพ โพธิ์งาม  ชาญณรงค์ ขันทีท้าว  กลศ อัทธเสรี  จุรี โอศิริ  เจริญพร อ่อนละม้าย 
ตัดต่อ: จาฤก กัลย์จาฤก นิรัตติศัย กัลย์จาฤก พรสวรรค์ ศรีบุญวงศ์
ดนตรีประกอบ: ชาติชาย พงษ์ประภาพันธ์
บริษัทผู้สร้าง: บริษัท กันตนา กรุ๊ป จำกัด (มหาชน) โดย กันตนาแอนิเมชัน  
ผู้จัดจำหน่าย: บริษัท สหมงคลฟิล์ม อินเตอร์เนชั่นแนล จำกัด
วันฉาย: 18 พฤษภาคม พ.ศ. 2549
ความยาว: 95 นาที
ประเทศ: ไทย
ภาษา: ไทย
ทุนสร้าง: 115 ล้านบาท
ทำเงิน: 93.63 ล้านบาท (กรุงเทพฯ ปริมณฑล และเชียงใหม่)
ต่อจากนี้: ก้านกล้วย ๒
ก้านกล้วย เป็นภาพยนตร์แอนิเมชันสามมิติของไทย ผลิตโดย บริษัท กันตนาแอนิเมชัน จำกัด ออกฉายในปี พ.ศ. 2549  ซึ่งก่อนหน้านั้นในปี พ.ศ. 2531 กันตนาได้ก่อตั้งบริษัท ไทยแอนิเม จำกัด วาดการ์ตูนแอนิเมชันสองมิติ  อาทิ เซนต์เซยา ดราก้อนบอล เซเลอร์มูน ป้อนให้กับ บริษัท โตเอะ แอนิเมชัน จำกัด ประเทศญี่ปุ่น ด้วยแนวคิดอยากสร้างภาพยนตร์การ์ตูนด้วยฝีมือคนไทย ต่อมาได้พัฒนาฝีมือมาสู่การทำแอนิเมชันสามมิติด้วยคอมพิวเตอร์ โครงการสร้างภาพยนตร์แอนิเมชั่นสามมิติก้านกล้วยจึงถือกำเนิดขึ้น ด้วยความตั้งใจของจาฤก กัลย์จาฤก ผู้บริหารกันตนา ที่อยากทำภาพยนตร์แอนิเมชันเกี่ยวกับช้างที่ถือเป็นสัตว์คู่บ้านคู่เมืองของไทย โดยได้แรงบันดาลใจจากส่วนหนึ่งของพงศาวดารไทย ที่กล่าวถึงลักษณะของช้างทรงของสมเด็จพระนเรศวรมหาราช ที่มีหลังโค้งลาดคล้ายก้านกล้วย จึงตั้งชื่อภาพยนตร์แอนิเมชันและตัวละครเอกว่า "ก้านกล้วย"  โดยบทภาพยนตร์ต้นฉบับ คือ "เจ้าพระยาปราบหงสาวดี" ประพันธ์โดย อริยา จินตพานิชการ ได้ถูกนำมาพัฒนาเป็นบทภาพยนตร์แอนิเมชันนานถึง 3 ปี โดยมีสมสุข กัลย์จาฤก ศิลปินแห่งชาติ สาขาศิลปะการแสดง ประเภทภาพยนตร์และละคร (ละครวิทยุ-ละครโทรทัศน์) ประจำปี พ.ศ. 2561 เป็นที่ปรึกษา มีการทำวิจัยค้นคว้าเกี่ยวกับช้างและประวัติศาสตร์ไทยในยุคสมัยพระนเรศวรมหาราชแห่งกรุงศรีอยุธยา ไปดูสถานที่และบรรยากาศเมืองหงสาวดีในประเทศพม่า ทีมงานเขียนการ์ตูนต้องศึกษาการเคลื่อนไหวและพฤติกรรมของช้าง รวมทั้งออกไปสำรวจธรรมชาติป่าเขาโดยละเอียด ภาพในภาพยนตร์แอนิเมชันจึงแสดงออกถึงเอกลักษณ์ความเป็นไทย ทั้งภูมิทัศน์ บ้านเรือน เวียงวัง และวัฒนธรรมความเป็นอยู่แบบไทยได้อย่างโดดเด่น
กำกับภาพยนตร์และแอนิเมชัน โดยคมภิญญ์ เข็มกำเนิด ซึ่งเคยไปศึกษาการทำแอนิเมชัน ที่สหรัฐอเมริกา และเคยทำงานกับดิสนียและบลูสกายสตูดิโอในภาพยนตร์แอนิเมชันอย่างทาร์ซาน, ไอซ์ เอจ และแอตแลนติส ออกแบบการสร้างโดย พัชนุ โนรี กำกับศิลป์โดย ทวีลาภ ศรีวุฒิวงศ์ และจิรวุฒิ แสงวารี เป็นหัวหน้าทีมแอนิเมชัน ควบคุมการผลิตโดย อัจฉรา กิจกัญจนาสน์ อำนวยการสร้างโดยจาฤก กัลย์จาฤก และนิรัตติศัย กัลย์จาฤก
ก้านกล้วยฉายในโรงภาพยนตร์วันแรกเมื่อ 18 พฤษภาคม พ.ศ. 2549 และได้รับความนิยมจากผู้ชมอย่างมากจนเป็นภาพยนตร์ที่ทำรายได้สูงสุดแห่งปี รวมทั้งได้รับรางวัลมากมายทั้งในและต่างประเทศ มีการสร้าง “ก้านกล้วย ๒“ และนำออกฉายในปี พ.ศ. 2552
งานพากย์

| ตัวละคร | เสียงพากย์ไทย |
| --- | --- |
ก้านกล้วย: อัญญาฤทธิ์ พิทักษ์ติกุล (วัยเด็ก)   ภูริ หิรัญพฤกษ์ (วัยหนุ่ม)
ชบาแก้ว: นวรัตน์ เตชะรัตนประเสริฐ (วัยเด็ก)   วรัทยา นิลคูหา (วัยสาว)
จิ๊ดริด: พงศ์สุข หิรัญพฤกษ์
แสงดา / ผู้กำกับเสียง: นันทนา บุญ-หลง
พังนวล: จุรี โอศิริ
คุณตามะหูด: สุเทพ โพธิ์งาม
สิงขร: รอง เค้ามูลคดี
งวงแดง: เอกชัย พงศ์สมัย
นายกองพม่า: ชาญณรงค์ ขันทีท้าว
หัวหน้าหมู่พม่า: วสันต์ พัดทอง
สมเด็จพระนเรศวรมหาราช (พระองค์ดำ): บุญชลิด โชคดีภูษิต (วัยเด็ก)   สุเมธ องอาจ (วัยผู้ใหญ่)
พระมหาอุปราชา: สราวุธ เจริญลาภ (วัยเด็ก)   กลศ อัทธเสรี (วัยผู้ใหญ่)
มะโรง: ฤทธิเดช ฤทธิชุ
มะโหนก: เจริญพร อ่อนละม้าย
เสริม: วิยะดา จิตมะหิมา
บักอึด: พุทธิพันธ์ พรเลิศ
ทหารพม่า: ธงชัย คะใจ
ทหารพม่า: องอาจ เจียมเจริญพรกุล
ทหารพม่า: ธีระวัฒน์ ทองจิตติ
ในต่างประเทศ

ก้านกล้วย การ์ตูนแอนิเมชั่นเรื่องแรกของไทยที่ได้เป็นที่รู้จักในวงการอุตสาหกรรมภาพยนตร์โลก เนื่องจากได้มีโอกาสไปฉายโชว์ในตลาดซื้อขายหนังของเมืองคานส์ ประเทศฝรั่งเศสถึง 2 รอบ ได้รับรางวัลการันตีคุณภาพมาจากหลาย ๆ ประเทศ ไม่ว่าจะเป็นประเทศสเปน ฝรั่งเศส และบราซิล เป็นต้น'
เพลงประกอบภาพยนตร์

"ตำนานช้าง"
คำร้อง/ทำนองดั้งเดิม   คุณหญิงชิ้น ศิลปบรรเลง
คำร้อง/ทำนองดัดแปลง  คงเดช จาตุรันต์รัศมี
เรียบเรียง           ชาติชาย พงษ์ประภาพันธ์
ขับร้อง ด.ช.นนท์ธนะ ลิมมะณีประเสริฐ ด.ญ.ฉัตรกมล ธารีฉัตร
ด.ญ.ธันยา ฐิตะศิริ ด.ญ.อรญา ฐิตะศิริ ด.ญ.สุชญา ฐิตะศิริ
“ช้างก้านกล้วย”
คำร้อง/ทำนอง ยืนยง โอภากุล
เรียบเรียง    ดนู ฮันตระกูล
ขับร้อง ยืนยง โอภากุล
“ฮึด"
คำร้อง/ทำนอง        คงเดช จาตุรันต์รัศมี
เรียบเรียง           ชาติชาย พงษ์ประภาพันธ์
ขับร้อง              มิสเตอร์ดี เนตรนภา หาญโรจนวุฒิ คณะประสานเสียง ธานี พูนสุวรรณ นิรันดร์ ดาวลอย วรพล กาญจน์วีระโยธิน วัชระ โกกนก
"หนทางของเธอ"
คำร้อง/ทำนอง        คงเดช จาตุรันต์รัศมี
เรียบเรียง           ชาติชาย พงษ์ประภาพันธ์
ขับร้อง              ดวงพร พงศ์ผาสุข
"พลังในใจ"
คำร้อง/ทำนอง        The Peach Band
ขับร้อง              มิสเตอร์ดี และ The Peach Band
รางวัล

รางวัล Best Feature Film จากการประกวดแอนิเมชัน AniMadrid 2006 ที่ประเทศสเปน
รางวัล The Golden Sprockets Awards (Jury Awards) :Best Feature Film สำหรับผู้ชมอายุ 8-9 ปี จากงานประกวดภาพยนตร์นานาชาติสำหรับเยาวชน (Sprocket Toronto International Film Festival for Children) ณ เมืองโตรอนโต ประเทศแคนาดา
รางวัล Best Feature Film Audience Award จากการประกวดภาพยนตร์แอนิเมชั่นครั้งที่ 15 ANIMA MUNDI 2007 ณ กรุงริโอเดอจาเนโร และเมืองเซาท์เปาโล ประเทศ บราซิล
รางวัลที่ 2 Public Award for Best Animated Film จากงานเทศกาลภาพยนตร์นานาชาติครั้งที่ 13 (13th Lyon Asian Film Festival) ณ เมืองลียง ประเทศฝรั่งเศส
รางวัล My Favorite Animation Film จาก The 10th China International Children's Film Festival ประเทศจีน
รางวัลตุ๊กตาทอง (พระสุรัสวดี) : ภาพยนตร์เกียรติยศแห่งปี, ภาพยนตร์ยอดนิยมแห่งปีที่ทำรายได้สูงสุด, บันทึกเสียงยอดเยี่ยม, ดนตรีประกอบภาพยนตร์ยอดเยี่ยม รางวัลพระราชทานพระสุรัสวดี (ตุ๊กตาทอง) ครั้งที่ 28 ประจำปี พ.ศ. 2549
รางวัลภาพยนตร์แห่งชาติ (สุพรรณหงส์) : ภาพยนตร์ยอดเยี่ยม, ดนตรีประกอบยอดเยี่ยม, บันทึกเสียงยอดเยี่ยม, บทภาพยนตร์ยอดเยี่ยม จากงานประกาศรางวัลภาพยนตร์แห่งชาติ สุพรรณหงส์ ครั้งที่ 16 ประจำปี พ.ศ. 2549
รางวัล Star Entertainment Awards 2006 : ภาพยนตร์ยอดเยี่ยม, บันทึกเสียงยอดเยี่ยม
รางวัล Box Office :รายได้อันดับหนึ่งของประเทศสาขาภาพยนตร์แอนิเมชัน จาก Mejor Largometraje Animadio 2006
รางวัลสื่อมวลชนดีเด่นประเภทภาพยนตร์ไทย จากงานประกาศผลรางวัลสื่อมวลชนคาทอลิกแห่งประเทศไทย ประจำปี 2549
มรดกภาพยนตร์ของชาติประจำปี พ.ศ. 2561
องค์การบริหารส่วนตำบลในคลองบางปลากด

| องค์การบริหารส่วนตำบลในคลองบางปลากด |
| --- | --- |
องค์การบริหารส่วนตำบล
วัดใหม่ (บางปลากด)

อบต.ในคลองบางปลากดที่ตั้งที่ทำการองค์การบริหารส่วนตำบลในคลองบางปลากด
พิกัด: 13°34′29.6″N 100°32′02.3″E﻿ / ﻿13.574889°N 100.533972°E﻿ / 13.574889; 100.533972
ประเทศ:  ไทย
จังหวัด: สมุทรปราการ
อำเภอ: พระสมุทรเจดีย์
พื้นที่
 • ทั้งหมด: 14.50 ตร.กม. (5.60 ตร.ไมล์)
ประชากร (เดือนมีนาคม 2567)
 • ทั้งหมด: 75,820 คน
 • ความหนาแน่น: 5,228.96 คน/ตร.กม. (13,542.9 คน/ตร.ไมล์)
รหัส อปท.: 06110504
ที่อยู่ที่ทำการ: เลขที่ 333/3 หมู่ที่ 9 ถนนโค้งสน–คู่สร้าง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ 10290
เว็บไซต์: www.naikhlongbangplakot.go.th
 ส่วนหนึ่งของสารานุกรมประเทศไทย
ในคลองบางปลากด เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่หมู่ที่ 1–3, 5–6, 8, 10–13 รวมทั้งพื้นที่บางส่วนของหมู่ที่ 4, 7, 9 ของตำบลในคลองบางปลากด (เฉพาะนอกเขตเทศบาลตำบลแหลมฟ้าผ่า) ในอำเภอพระสมุทรเจดีย์ จังหวัดสมุทรปราการ เดิมมีฐานะเป็นสภาตำบลในคลองบางปลากดใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลในคลองบางปลากดในวันที่ 2 มีนาคม พ.ศ. 2538 ปัจจุบันในเขตองค์การบริหารส่วนตำบลในคลองบางปลากดมีประชากร 75,371 คน
พื้นที่องค์การบริหารส่วนตำบลเป็นที่ตั้งของสถานที่สำคัญคือ วัดใหญ่ (วัดใหญ่บางปลากด) ตั้งอยู่ฝั่งตะวันตกของแม่น้ำเจ้าพระยา วัดใหญ่เป็นวัดเก่าแก่วัดหนึ่ง มีหลักฐานทางราชการจากกรมการศาสนาว่าได้ขึ้นทะเบียนประกาศตั้งเป็นวัดเมื่อวันที่ 9 ตุลาคม พ.ศ. 2304 แต่เดิมชาวบ้านนิยมเรียกอีกนามว่า วัดใหญ่บางปลากด และมีเจ้าอาวาสปกครองวัดสืบต่อกันมาจนถึงปัจจุบัน อาคารเสนาสนะต่าง ๆ โดยเฉพาะอุโบสถ วิหาร ศาลาการเปรียญ ได้รับการบูรณะกันมาหลายสมัยจนไม่สามารถซ่อมแซมได้ จนในสมัยที่พระครูสุตาภิรัตดำรงตำแหน่งเจ้าอาวาส ได้ร่วมกับญาติโยมสาธุชนละแวกนั้นก่อสร้างถาวรวัตถุดังกล่าวขึ้นมาใหม่เกือบหมด
ที่ตั้งและอาณาเขต

องค์การบริหารส่วนตำบลในคลองบางปลากด มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับกรุงเทพมหานครและเขตเทศบาลเมืองลัดหลวง (อำเภอพระประแดง)
ทิศตะวันออก ติดต่อกับเขตเทศบาลตำบลพระสมุทรเจดีย์ (อำเภอพระสมุทรเจดีย์)
ทิศใต้ ติดต่อกับเขตเทศบาลตำบลแหลมฟ้าผ่าและเขตองค์การบริหารส่วนตำบลแหลมฟ้าผ่า (อำเภอพระสมุทรเจดีย์)
ทิศตะวันตก ติดต่อกับเขตองค์การบริหารส่วนตำบลนาเกลือและเขตองค์การบริหารส่วนตำบลบ้านคลองสวน (อำเภอพระสมุทรเจดีย์)
แหล่งข้อมูลอื่น

เว็บไซต์องค์การบริหารส่วนตำบลในคลองบางปลากด
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
เวนย์ ฟอลโคเนอร์

| เวนย์ ฟอลโคเนอร์ |
| --- | --- |
เกิด: 18 ตุลาคม พ.ศ. 2510 (57 ปี) จังหวัดนครราชสีมา
อาชีพ: นักแสดง
ปีที่แสดง: 2530–ปัจจุบัน
เวนย์ ฟอลโคเนอร์ (อังกฤษ: Wayne Falconer, เกิด 18 ตุลาคม พ.ศ. 2510) เป็นนักแสดงชายลูกครึ่งไทย-อเมริกัน โดดเด่นจากการรับบทร้ายในภาพยนตร์และละครโทรทัศน์ เจ้าของฉายา ดาวร้ายหน้าหล่อ
เข้าสู่วงการ > ถ่ายแบบ

เวนย์เข้าสู่วงการจากการประกวดนายแบบโดมอนแมนเมื่อปี พ.ศ. 2530 โดยติด 1 ใน 5 จากนั้นจึงได้รับการติดต่อทาบทามให้มาเดินแบบ หลังจากนั้นก็มีทั้งถ่ายโฆษณาและถ่ายแบบรวมถึงเทสต์โฆษณา โดยต้องเดินทางมาจากบ้านเกิดที่โคราช
เข้าสู่วงการ > ภาพยนตร์

ต่อมา ปัญญา นิ่มเจริญพงษ์ ตากล้องถ่ายภาพยนตร์ชื่อดังที่ผันตัวมาเป็นผู้กำกับได้ติดต่อให้ไปร่วมแสดงภาพยนตร์เรื่อง ห้าวเล็กๆ เมื่อปี พ.ศ. 2532 โดยได้รับบทเป็นผู้ร้ายที่ต้องขี่ช็อปเปอร์ที่ต้องคอยแกล้งนางเอกคือ อ้อม สุนิสา สุขบุญสังข์ ปรากฏว่าภาพยนตร์ประสบความสำเร็จทำให้เขาเริ่มเป็นที่รู้จักและได้รับบทร้ายเสียเป็นส่วนใหญ่
หลังจากนั้นจึงได้ร่วมงานกับค่ายพรพจน์ฟิล์มของคุณพรพจน์–รัชนีวรรณ กนิษฐเสน อยู่ประมาณ 2–3 เรื่อง ก่อนจะมาประสบความสำเร็จจากภาพยนตร์เรื่องหลงไฟที่กำกับโดยรุจน์ รณภพเมื่อปี พ.ศ. 2533 โดยในเรื่องนี้รับบทตัวร้ายเป็นแมงดาชื่อ เขียว
เข้าสู่วงการ > ละครโทรทัศน์

เวนย์เข้าสู่วงการละครโทรทัศน์โดยแสดงละครเรื่องแรกคือเรื่องทูตมรณะเมื่อปี พ.ศ. 2533 โดยรับบทเป็น ลูกชายเจ้าพ่อ ที่รับบทโดยสมบัติ เมทะนี หลังจากนั้นจึงมีผลงานมาจนถึงปัจจุบัน
ผลงาน > ภาพยนตร์

| ปี | เรื่อง | รับบท | ค่าย |
| --- | --- | --- | --- |
| 2532 | ห้าวเล็กๆ |  | พรพจน์ฟิล์ม |
| 2532 | ธันยา แม่มดยอดยุ่ง | แจ็ค | พรพจน์ฟิล์ม |
| 2533 | เล่นกับไฟ |  | พรพจน์ฟิล์ม |
| 2533 | หลงไฟ | เขียว | ไฟว์สตาร์โปรดักชั่น |
| 2533 | หนุ่มสาว | นะโม | พรพจน์ฟิล์ม |
| 2533 | ก็หัวใจมันอยาก |  |  |
| 2534 | เปลวไฟในตะวัน |  | พรพจน์ฟิล์ม |
| 2534 | มือขวาอาถรรพ์ |  | พรพจน์ฟิล์ม |
| 2535 | เท่ส้มอ๋อง |  |  |
| 2535 | ผู้ใหญ่หลีพ่อหนูหล่อ | ดีมาก | เอสเอ็มโปรโมชั่น |
| 2540 | ลับแลคนมหัศจรรย์ |  | ไฟว์สตาร์โปรดักชั่น |
| 2546 | ปมหลอน | พ่อแดนไทย |  |
ผลงาน > ละครโทรทัศน์

| ปี | เรื่อง | รับบท | ค่าย | ช่อง |
| --- | --- | --- | --- | --- |
| 2533 | ทูตมรณะ |  | กันตนา | ช่อง 7 |
| 2535 | ลางรัก |  | กันตนา | ช่อง 5 |
| 2535 | ในฝัน |  | รีไมน์โปรดักชั่น | ช่อง 3 |
| 2535 | โทน | อิทธิพล |  | ช่อง 3 |
| 2536 | หมูแดง | อานนท์ | ดาราวิดีโอ | ช่อง 7 |
| 2536 | สุริยาที่รัก |  |  | ช่อง 9 |
| 2536 | คุณหญิงจอมแก่น |  |  | ช่อง 3 |
| 2537 | สารวัตรใหญ่ | ร้อยตำรวจเอกเสมา ศิลาแลง | กันตนา | ช่อง 7 |
| 2537 | สายรักสายสวาท | เกียรติก้อง |  | ช่อง 3 |
| 2538 | เลือดเข้าตา | สารวัตรอาคม | กันตนา | ช่อง 5 |
| 2538 | สกาวเดือน | ศักดิ์ | พรินซ์โปรดักชั่น | ช่อง 3 |
| 2538 | เจ้าพ่อจำเป็น |  | เอ็กแซ็กท์ | ช่อง 5 |
| 2538 | ไอ้คุณผี | ยมทูตหมายเลข 11 |  | ช่อง 3 |
| 2539 | ทรายสีเพลิง | ศก พรหมมาศนารายณ์ | ฮูแอนด์ฮู | ช่อง 3 |
| 2539 | ดั่งดวงหฤทัย | ภานุ | ดาราวิดีโอ | ช่อง 7 |
| 2539 | พิสูจน์รักจากสวรรค์ |  | เอ็กแซ็กท์ | ช่อง 5 |
| 2539 | อีสาวอันตราย |  | นิวเบรน | ช่อง 3 |
| 2540 | นางสาวไม่จำกัดนามสกุล |  | เอ็กแซ็กท์ | ช่อง 5 |
| 2540 | ตะวันยอแสง | อินตา | ทีวีซีน | ช่อง 3 |
| 2540 | ขอเพียงรัก |  | อัครมีเดีย | ช่อง 9 |
| 2541 | ธรณีนี่นี้ใครครอง | ประเวทย์ | โนพร็อบเบล็ม | ช่อง 3 |
| 2542 | หนุ่มทิพย์ |  | ดาราวิดีโอ | ช่อง 7 |
| 2542 | พรุ่งนี้ฉันจะรักคุณ | รับเชิญ | พีดี วิดีโอ | ช่อง 7 |
| 2542 | รักใสใส หัวใจเดียวกัน |  | เมจิค แอดเวอร์เทนเมนท์ | ช่อง 3 |
| 2542 | ขนมปังกับน้ำพริก | สุรพงษ์ | เมจิค แอดเวอร์เทนเมนท์ | ช่อง 3 |
| 2543 | แม่ครัวตัวยุ่ง |  | กันตนา | ช่อง 7 |
| 2543 | น้ำผึ้งขม |  | ทีวีซีน | ช่อง 3 |
| 2543 | รอยมาร | ธนู | เมคเกอร์กรุ๊ป | ช่อง 3 |
| 2543 | บ้านไร่สายสวาท |  | อัครพลโปรดั๊คชั่น | ช่อง 3 |
| 2543 | เวลาในขวดแก้ว |  | ชาโดว์เอ็นเตอร์เทนเมนต์ | ช่อง 3 |
| 2544 | ลายมนุษย์ |  | มาสเตอร์วันวิดีโอโปรดักชั่น | ช่อง 3 |
| 2544 | สามีเงินผ่อน | เฮียพิศาล (รับเชิญ) | ควิซ แอนด์ เควส | ช่อง 3 |
| 2544 | ครอบครัวตัว อ. | รับเชิญ | ชาโดว์ เอ็นเตอร์เทนเมนต์ | ช่อง 3 |
| 2544 | วัยร้ายไฮสคูล | อรัญ (พ่อของริว) | เมจิค แอดเวอร์เทนเมนท์ | ช่อง 3 |
| 2544 | รักสลับขั้ว |  | เมจิค แอดเวอร์เทนเมนท์ | ช่อง 3 |
| 2544 | อุบัติที่หัวใจ | ประโยชน์ | ทีวี ธันเดอร์ | ช่อง 3 |
| 2544 | แม่ปูเปรี้ยว |  | ชลลัมพี โปรดั๊กชั่น | ช่อง 3 |
| 2545 | ดาวพระศุกร์ | พันโทอาทร | ดาราวิดีโอ | ช่อง 7 |
| 2545 | ลูกผู้ชายหัวใจเพชร |  | กันตนา | ช่อง 7 |
| 2545 | พระจันทร์แดง |  | ซันไชน์ เอ็นเตอร์เทนเมนต์ | ช่อง 3 |
| 2545 | วัยร้าย Freshy | อรัญ (พ่อของริว) | เมจิค แอดเวอร์เทนเมนท์ | ช่อง 3 |
เทศบาลตำบลแหลมฟ้าผ่า

| เทศบาลตำบลแหลมฟ้าผ่า |
| --- | --- |
เทศบาลตำบล
คลองสรรพสามิตในเขตเทศบาลตำบลแหลมฟ้าผ่า

ทต.แหลมฟ้าผ่า
พิกัด: 13°34′09.7″N 100°33′45.1″E﻿ / ﻿13.569361°N 100.562528°E﻿ / 13.569361; 100.562528
ประเทศ:  ไทย
จังหวัด: สมุทรปราการ
อำเภอ: พระสมุทรเจดีย์
จัดตั้ง:  • 13 ตุลาคม 2537 (สุขาภิบาลแหลมฟ้าผ่า)  • 25 พฤษภาคม 2542 (ทต.แหลมฟ้าผ่า)
พื้นที่
 • ทั้งหมด: 7.00 ตร.กม. (2.70 ตร.ไมล์)
ประชากร (เดือนมีนาคม 2567)
 • ทั้งหมด: 21,914 คน
 • ความหนาแน่น: 3,130.57 คน/ตร.กม. (8,108.1 คน/ตร.ไมล์)
รหัส อปท.: 05110502
ที่อยู่ สำนักงาน: เลขที่ 999 หมู่ที่ 5 ถนนสุขสวัสดิ์-นาเกลือ ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ 10290
เว็บไซต์: www.laemfhapa.go.th
 ส่วนหนึ่งของสารานุกรมประเทศไทย
เทศบาลตำบลแหลมฟ้าผ่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 6 และพื้นที่บางส่วนของหมู่ที่ 2–4, 13 ตำบลแหลมฟ้าผ่า กับพื้นที่บางส่วนของหมู่ที่ 4, 7, 9 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลแหลมฟ้าผ่าที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 21,871 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอพระสมุทรเจดีย์  เทศบาลอยู่ห่างจากศาลากลางจังหวัดสมุทรปราการประมาณ 24.1 กิโลเมตร อยู่ห่างจากกรุงเทพมหานครประมาณ 30.1 กิโลเมตรตามทางรถยนต์ ด้านตะวันออกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 7.0 ตารางกิโลเมตรหรือคิดเป็น 4,375.0 ไร่
ที่ตั้งและอาณาเขต

เขตเทศบาลตำบลแหลมฟ้าผ่ามีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับเขตองค์การบริหารส่วนตำบลในคลองบางปลากดและเขตเทศบาลตำบลพระสมุทรเจดีย์ (อำเภอพระสมุทรเจดีย์)
ทิศตะวันออก ติดต่อกับเขตเทศบาลนครสมุทรปราการและเขตเทศบาลตำบลบางปู (อำเภอเมืองสมุทรปราการ)
ทิศใต้ ติดต่อกับเขตองค์การบริหารส่วนตำบลแหลมฟ้าผ่า (อำเภอพระสมุทรเจดีย์)
ทิศตะวันตก ติดต่อกับเขตองค์การบริหารส่วนตำบลแหลมฟ้าผ่า (อำเภอพระสมุทรเจดีย์)
แหล่งข้อมูลอื่น

เว็บไซต์เทศบาลตำบลแหลมฟ้าผ่า
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
ไวยากรณ์ภาษาทมิฬ

ภาษาทมิฬเป็นภาษารูปคำติคต่อ ประกอบด้วยรากศัพท์และหน่วยคำเติมเข้ามาตั้งแต่หนึ่งหน่วยหรือมากกว่า หน่วยคำเติมส่วนมากเป็นปัจจัย มีทั้งปัจจัยแปลงคำซึ่งเปลี่ยนรูปแบบของคำและความหมาย กับปัจจัยผันคำ ซึ่งเป็นการบ่งบอกจำนวน บุคคล รูปแบบของกริยา กาล เป็นต้น ไม่มีข้อกำหนดที่ตายตัวสำหรับความยาวหรือจำนวนของปัจจัยที่เติมทำให้สามารถสร้างคำขนาดยาวที่มีปัจจัยมากมายที่อาจแทนได้ด้วยคำหลายคำหรือเป็นประโยคในภาษาอังกฤษ
ตำราไวยากรณ์

ตำราไวยากรณ์ของภาษาทมิฬแบ่งเป็น 5 ส่วน ดังนี้
| 0 | 1 | 2 |
| --- | --- | --- |
|  ชื่อภาษาทมิฬ  | ความหมาย | เล่มหลัก |
| eḻuttu | อักษร | Tolkāppiyam, Nannūl |
| col | คำ | Tolkāppiyam, Nannūl |
| porul | ความหมาย | Tolkāppiyam |
| yāppu | รูปแบบ | Yāpparuṅkalakkārikai |
| aṇi | วิธีการ | Tanṭiyalaṅkāram |
คำนาม

คำนามและสรรพนามในภาษาทมิฬแบ่งเป็นระดับสูงสองระดับคือ นามคิดได้ (uyartinai) กับนามคิดไม่ได้ (akrinai) มนุษย์และเทพเจ้า จัดเป็นนามคิดได้ นามอื่น ๆ ได้แก่ สัตว์ สิ่งของ จัดเป็นนามคิดไม่ได้ ทั้งสองระดับนี้แบ่งได้อีกเป็นห้าระดับตามเพศ นามคิดได้ แบ่งเป็นสามระดับคือ เอกบุรุษ เอกสตรี และพหูพจน์ รูปพหูพจน์ของนามชนิดนี้อาจใช้เป็นรูปเอกพจน์ ไม่ปรากฏเพศเพื่อแสดงความนับถือได้ ส่วนนามคิดไม่ได้ มีสองระดับคือเอกพจน์ และพหูพจน์ การแสดงระดับนี้มักแสดงด้วยปัจจัย ตัวอย่างเช่น การผันศัพท์ภาษาทมิฬที่แปลว่าผู้ทำ
| นามคิดได้ เอกบุรุษ | นามคิดได้ เอกสตรี | นามคิดได้ พหูพจน์ | นามคิดไม่ได้ เอกพจน์ | นามคิดไม่ได้ พหูพจน์ |
| --- | --- | --- | --- | --- |
| ceytavaṉ | ceytaval | ceytavar | ceytatu | ceytavai |
| เขาผู้ทำ | เธอผู้ทำ | พวกเขาผู้ทำ | มันผู้ทำ | พวกมันผู้ทำ |
ปัจจัยใช้เป็นตัวบ่งชี้การกและปรบท ไวยากรณ์แบ่งเป็น 8 การกตามแบบภาษาสันสกฤต ได้แก่ การกประธาน กรรมตรง กรรมรอง ความเกี่ยวข้อง แสดงความเป็นเจ้าของ เครื่องมือ สถานที่ และแหล่งที่มา
คำนามที่มาจากการเรียงคำแบบรูปคำติดต่อจะแปลได้ยาก ตัวอย่างเช่นศัพท์ภาษาทมิฬ poKamutiyatavarkalukkaKa หมายถึง “สำหรับจุดมุ่งหมายของเขาเหล่านั้นผู้ไม่สามารถไปได้” ซึ่งประกอบด้วยหน่วยคำดังนี้
poKa (ไป) - muti (ความสำเร็จ) – y- ata (ปฏิเสธ) - var (รูปประธาน) – kal (พหูพจน์) – ukku (ที่) - aKa (ชนิดของคำ)
คำนามภาษาทมิฬอาจเติมคำอุปสรรค i a u และ e ซึ่งมีการทำงานใกล้เคียงกับภาษาอังกฤษ ตัวอย่างเช่น vali หมายถึงทาง อาจเติมคำอุปสรรคเป็น ivvali = ทางนี้ avvali = ทางนั้น uvvali = ระหว่างทาง และ evvali = ทางนี้ นามบางคำสร้างโดยการเรียงติดต่อรูปคำ ตัวอย่างเช่น เขา-ผู้แต่ง-กริยาช่วย หรือ นั่น-สิ่งซึ่ง-จะ-มา นามเหล่านี้เรียกว่านามอนุภาค นามประกอบสร้างโดยการเชื่อมต่อคำคุณศัพท์และคำนามเช่นเชื่อมคำว่าดี และ เขา เป็น ดี-เขา หมายถึง คนดี ส่วน ดี-พวกเขา หมายถึงประชาชนที่ดี นามกริยาในภาษาทมิฬสร้างจากรากศัพท์ของคำกริยา เทียบเท่ากับคำที่เติม –ing ในภาษาอังกฤษ
คำกริยา

คำกริยาสร้างด้วยการเติมปัจจัยได้เช่นเดียวกับคำนาม ซึ่งจะแสดงบุคคล จำนวน รูปแบบ กาล และการกระทำ ตัวอย่างเช่น alintukkontironten = (ฉัน) กำลังถูกทำลาย
ali (รากศัพท์ = ทำลาย) – intu (อดีต-ถูกกระทำ) – kontu (กาล-ระหว่าง) – ironta (อดีต-กำลังกระทำ) – en (บุรุษที่ 1-เอกพจน์)
บุคคลและจำนวนแสดงโดยการเติมปัจจัยของการกกรรมตรงที่สรพนามที่เกี่ยวข้อง (en ในตัวอย่างข้างต้น) ปัจจัยที่ชี้บ่งกาลและการกระทำเติมที่รากศัพท์ การกระทำในภาษาทมิฬมีสองแบบคือประธานถูกกระทำโดยกรรม หรือประธานแสดงการกระทำต่อกรรม กาลในภาษาทมิฬมีสามแบบ คือ อดีต ปัจจุบัน และอนาคต ซึ่งจะบ่งชี้ด้วยปัจจัยธรรมดาหรือสัมบูรณ์ซึ่งเป็นปัจจัยประกอบ
องค์ประกอบอื่น

ภาษาทมิฬไม่มีคำนำหน้านาม มีการแยกสรพนามรวมและไม่รวมผู้ฟังสำหรับบุรุษที่ 1 พหูพจน์ ไม่มีการแบ่งระหว่างคำคุณศัพท์กับกริยาวิเศษณ์ เรียกว่า criccol เหมือนกัน คำสันธานเรียกว่า itaiccol
โครงสร้างประโยค

นอกจากในบทกวี การเรียงคำในประโยคเป็นแบบประธาน-กรรม-กริยา ประโยคไม่จำเป็นต้องมีครบทั้งสามส่วน เป็นไปได้ที่จะมีประโยคที่มีแต่กริยา เช่น atu en uitu = คือบ้านของฉัน ไม่มีคำที่มีความหมายตรงกับ verb to be ในภาษาอังกฤษ
เทศบาลเมืองปู่เจ้าสมิงพราย

| เทศบาลเมืองปู่เจ้าสมิงพราย |
| --- | --- |
เทศบาลเมือง
บริเวณศาลปู่เจ้าสมิงพราย
   ตรา

ทม.ปู่เจ้าสมิงพรายที่ตั้งสำนักงานเทศบาลเมืองปู่เจ้าสมิงพราย
พิกัด: 13°38′38.5″N 100°34′41.1″E﻿ / ﻿13.644028°N 100.578083°E﻿ / 13.644028; 100.578083
ประเทศ:  ไทย
จังหวัด: สมุทรปราการ
อำเภอ: พระประแดง
จัดตั้ง:    • 13 มีนาคม 2535 (สุขาภิบาลสำโรงใต้)   • 16 มีนาคม 2540 (ทต.สำโรงใต้)   • 20 สิงหาคม 2552 (ทม.สำโรงใต้) 
การปกครอง
 • นายกเทศมนตรี: สรรเกียรติ กุลเจริญ
พื้นที่
 • ทั้งหมด: 25.5 ตร.กม. (9.8 ตร.ไมล์)
ประชากร (2563)
 • ทั้งหมด: 71,643 คน
 • ความหนาแน่น: 2,809.53 คน/ตร.กม. (7,276.6 คน/ตร.ไมล์)
รหัส อปท.: 04110403
ที่อยู่ สำนักงาน: เลขที่ 222 หมู่ที่ 8 ถนนเทศบาลเมืองปู่เจ้าสมิงพราย 9 ตำบลสำโรงใต้ อำเภอพระประแดง จังหวัดสมุทรปราการ 10130
เว็บไซต์: www.poochaosamingprai.go.th
 ส่วนหนึ่งของสารานุกรมประเทศไทย
เทศบาลเมืองปู่เจ้าสมิงพราย เป็นเทศบาลเมืองแห่งหนึ่งในอำเภอพระประแดง จังหวัดสมุทรปราการ ครอบคลุมพื้นที่ตำบลบางหญ้าแพรก ตำบลบางหัวเสือ ตำบลสำโรงใต้ ตำบลสำโรง และตำบลสำโรงกลางทั้งตำบล เดิมชื่อเทศบาลเมืองสำโรงใต้ ต่อมาได้เปลี่ยนชื่อเป็นเทศบาลเมืองปู่เจ้าสมิงพรายเมื่อวันที่ 17 กันยายน พ.ศ. 2553
ประวัติ

เทศบาลเมืองปู่เจ้าสมิงพรายมีประวัติความเป็นมากล่าวคือ ในรัชสมัยพระบาทสมเด็จพระพุทธเลิศหล้านภาลัย พระองค์ได้โปรดเกล้าฯ ให้สร้างเมืองนครเขื่อนขันธ์ในปี พ.ศ. 2358 มีความสำคัญเป็นเมืองหน้าด่านในการป้องกันข้าศึกทางทะเล ดังปรากฏในพระราชพงศาวดาร รัชกาลที่ 2 ในพระราชนิพนธ์สมเด็จกรมพระยาดำรงราชานุภาพตอนหนึ่งว่า "เพื่อให้เมืองนครเขื่อนขันธ์ มีความแข็งแรงมั่นคง เพื่อป้องกันข้าศึกทางทะเล จึงได้สร้างป้อมทางฝั่งตะวันออก 3 ป้อม คือ ป้อมปู่เจ้าสมิงพราย ป้อมปีศาจสิง ป้อมราหูจร เมื่อรวมทั้งป้อมวิทยาคม ซึ่งสร้างในรัชกาลที่ 1 ด้วยกันเป็น 4 ป้อม" เมื่อทรงสร้างเมืองนครเขื่อนขันธ์เสร็จ ได้พระราชทานพระพุทธรูปไว้คู่เมืององค์หนึ่ง ซึ่งชาวนครเขื่อนขันธ์เรียกว่า "พระใหญ่" ต่อมาในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงเปลี่ยนฐานะนครเขื่อนขันธ์เป็นจังหวัดพระประแดง และในรัชสมัยพระบาทสมเด็จพระปกเกล้าเจ้าอยู่หัว ทรงเปลี่ยนฐานะจากจังหวัดพระประแดงเป็นอำเภอพระประแดง
ในปี พ.ศ. 2535 กระทรวงมหาดไทยได้แบ่งท้องที่สุขาภิบาลพระประแดงทางฝั่งตะวันออกของแม่น้ำเจ้าพระยาออกมาจัดตั้งเป็น สุขาภิบาลสำโรงใต้ และได้อัญเชิญพระใหญ่เป็นดวงตราประจำสุขาภิบาลสำโรงใต้ สุขาภิบาลได้รับการจัดตั้งเป็น เทศบาลตำบลสำโรงใต้ ในปี พ.ศ. 2540 ได้รับการจัดระดับเป็นเทศบาลชั้น 2 ข ในปี พ.ศ. 2543 และได้รับการเปลี่ยนแปลงฐานะเป็นเทศบาลขนาดใหญ่เมื่อวันที่ 13 กรกฎาคม พ.ศ. 2547 ต่อมาได้รับการยกฐานะจากเทศบาลตำบลสำโรงใต้เป็น เทศบาลเมืองสำโรงใต้ ตามประกาศกระทรวงมหาดไทย ตั้งแต่วันที่ 20 สิงหาคม พ.ศ. 2552 และได้เปลี่ยนชื่อเป็น เทศบาลเมืองปู่เจ้าสมิงพราย ตามประกาศกระทรวงมหาดไทย ตั้งแต่วันที่ 17 กันยายน พ.ศ. 2553
ที่ตั้งและอาณาเขต

เทศบาลเมืองปู่เจ้าสมิงพรายมีพื้นที่ประมาณ 25.5 ตารางกิโลเมตร แบ่งการปกครองออกเป็นชุมชนทั้งหมด 62 ชุมชน มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับเขตองค์การบริหารส่วนตำบลทรงคนอง องค์การบริหารส่วนตำบลบางกระสอบ องค์การบริหารส่วนตำบลบางน้ำผึ้ง (อำเภอพระประแดง) และ แขวงบางนาใต้ เขตบางนา กรุงเทพมหานคร มีแนวกึ่งกลางแม่น้ำเจ้าพระยา และแนวแบ่งเขตการปกครองระหว่าง จังหวัดสมุทรปราการกับกรุงเทพมหานคร เป็นเส้นแบ่งเขต
ทิศตะวันออก ติดต่อกับเขตเทศบาลตำบลสำโรงเหนือ (อำเภอเมืองสมุทรปราการ) มีถนนทางรถไฟสายเก่าเป็นเส้นแบ่งเขต
ทิศใต้ ติดต่อกับเขตองค์การบริหารส่วนตำบลบางด้วนและเขตองค์การบริหารส่วนตำบลบางโปรง (อำเภอเมืองสมุทรปราการ) มีคลองบางนางเกรง เป็นเส้นแบ่งเขต
ทิศตะวันตก ติดต่อกับเขตเทศบาลเมืองลัดหลวงและเขตเทศบาลเมืองพระประแดง (อำเภอพระประแดง) มีแนวกึ่งกลางแม่น้ำเจ้าพระยา เป็นเส้นแบ่งเขต